hi
sullen den ghenen ec doen te weten dat opten dach van heden voer ons comen
zijn sin ppen psone die eerwerdighe en eerbe hn deken en caple
der kercken van ste peters te loeven Ende hebben in alle der bester
formen en manien zo dat na recht best mach dienen ende behoiren
en stat gripen inden name en van weghen der vors caplen gecon
stieneert gesett en volcomen macht pcuracie en auctoriteit geg
den eerbij hen en psonen hn petn de beye hn janne va beringen
meest henricken van oprode meester joese van boechout vanroncken
inder vors kercken van ste pets boudewijne jorijs en willeme
van leefdale tsamen ende elken van hen bizunder bring sbriefs
en met desen tegewoirdig lyen maken ordinen en stellen henr
pcurs in allen der vors caplen saken geschillen ende bederven
die tselve capitel nu te doen heeft of namails hebben zall
in aenleggs oft verweerds stat hoedanich die zijn seven
en verleenen de vors deken en caple inden name als voe den
vors henren pcurs volcomen macht auctoriteit en zundlinghe
beveel alle de selve saken met rechte te verwaen te bescudden
te vervolgen en te bedinghen tallen plaetsen voer alle gerichten
gheestelic en weerlic en tegen eeneyegeliken dair dat behoeven
zal moegen Ende desgelijcx om alle der selver caylen tsijze
rinten pachten en ande schulden diemen der selv caplen nu
sculdich es of namails wesen zal Te manen teyschen op te
voen en tontfanghen den sculden van henren ontfanghe
quijt te schelden en quitancie te gheven d voe te panden te
daghen en rastamente te doen seggen composicie en mynlike
yffenighe daf te maken de selve tsijze rinten pachten
en schulden met rechte te vervolghen en te bedingen die
te wynnen en te verliesen tallen plaetsen en voer alle gerichte
dair dat behoeven en te doen zal wesen en alle poenten en
arlen van rechte dtoe te vorden die na recht of costume
vand plaetsen dair dat geboert behoiren moegen en den
vors pcurs orberlic duncken zelen En voirtaen gnalic
en specialic alle tghene dinne te doen en te vordn dat de
vors deken en caple selve souden moegen doen oft vorden
in enig manien wairt dat zij te lk tijt en plaetsen tegewoirdich
en voer oegen waren Geloven vast tc Cor abs sijs burg
roelats roelofs scab sept xxiii
It jan hentens de jonghe heeft genomen den greven vrede van alsulk
quetsuen alse jasp hentens zijn brued gedaen heeft henrien
de witte den jongen va des dage voirt xiiii nacht lanc c cor
hulst for vos tybe scab sept xxiii